Camden har navn etter Charles Pratt, 1. jarl Camden (1714-1794), som eide jord i området og som på slutten av 1700-tallet solgte tomter langs det som i dag er Camden High Street. Hans jarldømme hadde navn etter hans eiendom Camden Place i nærheten av Chislehurst i Kent (i dag i Londons bydel Bromley), tidligere eid av historikeren William Camden (1551-1623). Stedsnavnet, som opptrådte på kartet til Ordnance Survey i 1822, ble senere benyttet kunstnergruppen Camden Town Group og kommunen Camden som ble opprettet i 1965.